SPrÁva o Účasti verejnosti na Tvorbe právnych Predpisov

Návrh zákona, ktorým sa mení a dopĺňa zákon č. 98/2004 Z. z. o spotrebnej dani 
z minerálneho oleja v znení neskorších predpisov a ktorým sa mení a dopĺňa zákon             č. 530/2011 Z. z. o spotrebnej dani z alkoholických nápojov v znení neskorších predpisov (ďalej len „návrh zákona“)

K čl. I návrhu zákona

Verejnosť bola o príprave návrhu zákona, ktorým sa mení a dopĺňa zákon č. 98/2004 Z. z.           o spotrebnej dani z minerálneho oleja v znení neskorších predpisov informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2018/75).

Na základe zverejnenej predbežnej informácie PI/2018/75 sa v dňoch 14. a 21. mája 2018 na pôde Ministerstva financií Slovenskej republiky uskutočnilo v rámci verejných konzultácií stretnutie k pripravovanému návrhu zákona s podnikateľskými subjektami, ktoré obchodujú          s minerálnymi olejmi. 

Hlavnou témou tohto stretnutia bolo 
-	podrobnejšie oboznámiť zástupcov podnikateľských subjektov s oblasťami, ktorých by sa mali dotknúť pripravované návrhy zmeny novely zákona č. 98/2004 Z. z. 
-	umožniť zástupcom podnikateľských subjektov vyjadriť sa k týmto návrhom. 

Zástupcovia podnikateľských subjektov boli vyzvaní aby v termíne do 22. mája 2018 predložili svoje návrhy a pripomienky k pripravovaným okruhom zmien.

Výsledky týchto konzultácií sú uvedené v časti 3.2 Vyhodnotenie konzultácií v Analýze vplyvov na podnikateľské prostredie.

K čl. II návrhu zákona

Verejnosť bola o príprave návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov informovaná prostredníctvom predbežnej informácie č. PI/2017/199 zverejnenej v informačnom systéme verejnej správy Slov-Lex od 11. septembra 2017 s termínom ukončenia pripomienkového konania dňa 30. septembra 2017.
 K predbežnej informácií č. PI/2017/199 boli predložené nasledujúce pripomienky:
 ESSPRIT s.r.o., Bratislava
Hanus – Bylinné prípravky, Nitra
CALENDULA a. s.,
DIOCHI Slovakia, s.r.o., Trnava,
VALOVIČ, s.r.o., Bratislava,
FYTOPHARMA, a.s., Malacky	Navrhujeme, aby sa výroba aróm, macerátov a extraktov s obsahom liehu viac ako 1,2% obj. určených na ďalšie spracovanie na výrobu a prípravu výživových doplnkov s obsahom liehu viac ako 1,2 % obj., ako aj výroba a príprava samotných výživových doplnkov s obsahom liehu viac ako 1,2 % obj., vykonávala v pozastavení dane v daňovom sklade a aby sa právnická osoba alebo fyzická osoba, ktorá v rámci podnikania vykonáva túto činnosť, registrovala na colnom úrade ako prevádzkovateľ daňového skladu, ale za iných podmienok, ako tých, ktoré sú ustanovené v § 46 ods. 2 písm. a) v spojení s ustanoveniami § 46 ods. 6 písm. a) body 1. a 2. zákona č. 530/2011 Z. z. a bez povinnosti registrácie podľa zákona č. 467/2002 Z. z. o výrobe a obehu liehu v znení neskorších predpisov.
Navrhujeme, aby sa na výživové doplnky naplnené v spotrebiteľskom obale a evidované podľa príslušných ustanovení zákona č. 355/2007 Z. z., 
-	nevzťahovala povinnosť označovania kontrolnými známkami podľa § 51 až 53 zákona č. 530/2011 Z. z.
-	nevzťahovala povinnosť „licencovaného“ predaja podľa § 54 zákona                č. 530/2011 Z. z. ako na predaj liehovín v daňovom voľnom obehu na daňovom území.

Navrhujeme, aby znenie prechodných ustanovení pomohlo dotknutým podnikateľským subjektom plynule, bez väčších problémov, a s čo najmenším finančným zaťažením prejsť na novú právnu úpravu, okrem iného, napríklad tým, že po nadobudnutí účinnosti pripravovanej novely zákona č. 530/2011 Z. z., na základe ktorej budú výživové doplnky zdaňované spotrebnou daňou z liehu, umožní dopredaj nezdanených výživových doplnkov vyrobených a uvedených na trh pred nadobudnutím účinnosti pripravovanej novely zákona č. 530/2011 Z. z., až do úplného vypredania zásob.
Žiadosť, aby nová právna úprava nakladania s liehom určeným na výrobu výživových doplnkov bola zrozumiteľná, jednoznačná a taká, že sa v nej dotknuté podnikateľské subjekty budú vedieť jednoducho a prehľadne identifikovať (nájsť) a že rovnako jednoducho a presne budú vedieť identifikovať svoje povinnosti uložené zákonom č. 530/2011 Z. z.